OBVESTILO – LJUBLJANSKI MARATON!

**V soboto 26. 10. 2019** bo potekal 24. Ljubljanski maraton za srednješolce. Vseh prijavljenih dijakov in dijakinj GJV Idrija je kar 59! V Ljubljano nas bo peljal avtobus in kombi, zato je pomembno, da kakršnokoli spremembo glede udeležbe ali prevoza javite čimprej na mail jerneja.tratnik@gimidrija.si.

**Odhod iz Idrije je ob 13.** uri izza Modre dvorane, predviden prihod v Idrijo pa okoli 19. ure. Pobirali bomo še v Godoviču, Hotedršici in Logatcu (Blekova vas).

Tekmovanje bo potekalo v središču Ljubljane s štartom ob 16.00 in 16.30. Tekmovali boste na razdalji 3150 m posamezno, točkovanje pa bo tudi v ekipni konkurenci pri kateri se točkuje dva dijaka iz prvega in drugega letnika in dva dijaka iz tretjega in četrtega letnika. Isto velja za dijakinje. Dijaki tekmujete na lastno odgovornost!

Trenutna vremenska napoved je ugodna, vseeno pa priporočamo zgornji del z dolgimi rokavi. V štartni coni je potrebno biti vsaj 20 minut prej in tam posebnega prostora za ogrevanje ni več. S seboj vzemite tudi malico, saj šolske ne bo.

Lep športni pozdrav

Idrija, 22. 10. 2019 Jerneja Tratnik, prof. ŠV

 Srečko Završki, prof. ŠV

2. DATUM IN ČAS PRIREDITVE
Sobota, 28. oktober 2017 ob 16.00 uri.
3. PRIREDITELJ
Mestna občina Ljubljana
4. IZVAJALEC
TIMING Ljubljana, društvo za izvedbo športnih programov
5. DOLŽINA PROGE
Dolžina proge za srednje šole je 3.150 m.
6. URNIK ŠTARTOV
- tek za dijake letnik 2001 in mlajši ob 16.00 uri
- tek za dijake letnik 1999 in 2000 ob 16.00 uri
- tek za dijakinje letnik 2001 in mlajše ob 16.30 uri
- tek za dijakinje letnik 1999 in 2000 ob 16.30 uri
8. TEKMOVALNE KATEGORIJE
Tekmovanje je posamično in ekipno. Ekipo sestavljajo 4 dijaki, po 2 najbolje uvrščena v posamezni kategoriji oziroma 4 dijakinje, po 2 najbolje uvrščeni v posamezni kategoriji. Ekipno tekmovanje je ločeno za dijake in dijakinje. Za točkovanje velja sistem negativnih točk. V ekipni razvrstitvi se upoštevajo le šole s popolnimi ekipami.
- dijaki letnik 2001 in mlajši
- dijaki letnik 1999 in 2000
- dijakinje letnik 2001 in mlajše
- dijakinje letnik 1999 in 2000

10. ZDRAVSTVENO VARSTVO

Vsakdo tekmuje na lastno odgovornost. Ob trasi in na cilju bo dežurala zdravniška služba.
11. TRASA PROGE
Tek srednjih šol se bo pričel na Slovenski cesti in končal na Kongresnem trgu. Trasa bo potekala po ulicah in cestah središča mesta.
12. NAGRADE
Prvi(e) tri(je) tekmovalci(ke) prejmejo kolajne in praktične nagrade, prve tri uvrščene ekipe pa pokale.
13. PODELITEV NAGRAD
Podelitev priznanj in nagrad v posamični kategoriji bo takoj po prihodu v cilj, v ekipni kategoriji pa približno ob 17.15 uri na Kongresnem trgu.
14. SPLOŠNA DOLOČILA
Tekmovanje bo potekalo po pravilih AZS, tega razpisa in pravilih Mednarodne atletske federacije (IAAF).
Informacijska služba, ki bo dajala vsa navodila v zvezi s tekmovanjem, bo poslovala na Timingu Ljubljana, Staničeva 41, 1000 Ljubljana, tel.: 01/234 80 00.
Rezultati bodo objavljeni na [spletni strani](http://vw-ljubljanskimaraton.si/sl/results11).
Pritožbena komisija bo poslovala na dan tekmovanja na Kongresnem trgu, v prostorih sekretariata. Pisne pritožbe sprejema pritožbena komisija s predloženo kavcijo v višini 20 EUR.